છેલ્લા કેટલાક મહિનાઓમાં ‘બી ધ ચેન્જ’એ 500થી વધુ ખેડૂતો અને વનવાસીઓને તાલીમ આપી છે અને હાલમાં તેમની પાસે 50 તાલીમાર્થીનું નેટવર્ક છે. શ્રીકાંત કહે છે, “અમે ગ્રામવિસ્તારના ખેડૂતોને મળીએ છીએ અને તેમને મધમાખી ઉછેરવાનું બોક્સ આપીએ છીએ અને નિઃશુલ્ક તાલીમ આપીએ છીએ. ત્યાર પછી, તેઓ મધમાખીનો ઉછેર કરે ત્યારે અમે તેમની પાસેથી અગાઉથી નિશ્ચિત કરેલી કિંમતે મધની ખરીદી કરીએ છીએ. અમારો વ્યવસાય નફો રળવાનો વ્યવસાય નથી, અમે અમારા જ બ્રાન્ડનેમથી વેપારીઓને મધ વેચીને આવક મેળવીએ છીએ.”